Romualdas Požerskis

Romualdas Požerskis (g. 1951 m. liepos 7 d. Vilniuje) – Lietuvos fotomenininkas, pedagogas, profesorius.

Biografija 
1957–1969 m. mokėsi Kauno 8-ojoje vidurinėje mokykloje. 1969–1975 m. studijavo Kauno politechnikos instituto Elektrotechnikos fakultete. 1975–1980 m. Lietuvos fotografijos meno draugijos Kauno skyriaus metodininkas. Nuo 1976 m. Lietuvos fotomenininkų sąjungos narys. 1980–1993 m. laisvas fotografas. 1993–2011 m. Vytauto Didžiojo universiteto Menų fakulteto Menotyros katedros lektorius, nuo 2011 m. Šiuolaikinių menų katedros profesorius.

1979 m. vedė, žmona Virginija (g. 1954). Šeimoje du vaikai – Povilas Požerskis (g. 1980) ir Monika Požerskytė (g. 1981).

Fotografija 
1964 m. pradėjo fotografuoti tėvo padovanotu fotoaparatu. Vėliau, 1973 m. susidomėjęs menine fotografija kartu su bendramoksliu Virgilijum Šonta surengė fotografijos darbų parodą. 1974 m. pradėjo fotografuoti serijas „Pergalės ir pralaimėjimai“, „Senamiesčiai“ ir „Atlaidai“. Po metų Kauno politechnikos institute atidarė pirmąją autorinę fotografijos darbų parodą „Jaunystė“. 1977 m. Tarptautiniame fotografijos festivalyje, jaunųjų fotografų konkurse, paskirti du svarbiausi prizai – fotografų ir žiūrovų (Arlis, Prancūzija).

Bibliografija 
 „Žalgirio“ vyrai / Romualdas Požerskis, Romualdas Rakauskas, sud. Vytautas Žemaitis, Kazimieras Paškauskas. – Vilnius: Vyturys, 1987. – 154 p.: iliustr.
 Atlaidai Lietuvoje: Čiurlionio galerija, Čikaga, JAV, 1988 m. birželio 3-12 d. – Čikaga: Galerija, 1988. – 12 p.: iliustr.
 Atlaidai. – Chicago, Ill.: Loyola University Press, 1990. – 188 p.: iliustr. – ISBN 0-8294-0639-5
 Vargai ir džiaugsmai: fotoalbumas. – Kaunas: Lietuvos fotomenininkų sąjunga, 2000. – 49 p.: iliustr. – ISBN 9986-9280-9-5
 Fotografijos: 1952–1992 / Virgilijus Šonta, sud. Romualdas Požerskis. – Vilnius: LFS, 2002. – 91 p.: iliustr. – ISBN 9955-438-07-X
 Atminties sodai: fotoalbumas. – Kaunas: Arx Baltica, 2005. – 237 p.: iliustr. – ISBN 9955-638-25-7
 Tiltai: fotoalbumas / Romualdas Požerskis, Vytautas Tamoliūnas, sud. Romualdas Rakauskas. – Vilnius: LFS, 2007. – 48 p.: iliustr. – ISBN 978-9955-438-33-5
 Gyvenimo fotografija: fotoalbumas / Algimantas Kunčius, Vitas Luckus, Aleksandras Macijauskas, Romualdas Požerskis, Romualdas Rakauskas, Vaclovas Straukas, Antanas Sutkus, sud. Eglė Deltuvaitė. – Vilnius: Lietuvos fotomenininkų sąjunga, 2008. – 79 p.: iliustr. – ISBN 978-9955-438-39-7
 Pergalės ir pralaimėjimai: parodos katalogas / sud. Karolina Pociūtė. – Kaunas: VDU leidykla, 2008. – 28 p.: iliustr. – ISBN 978-9955-12-329-3
 Degantis žmogus: fotoalbumas / Romualdas Požerskis, Monika Požerskytė. – Vilnius: LFS, 2009. – 168 p.: iliustr. – ISBN 978-9955-438-41-0
 Miražų dosjė: fotoalbumas. – Vilnius: Lietuvos fotomenininkų sąjungos Kauno skyrius, 2010. – 205 p.: iliustr. – ISBN 978-9955-438-40-3
 Legendiniai „Žalgirio“ vyrai: fotoalbumas / Romualdas Požerskis, Romualdas Rakauskas, sud. Gintaras Česonis. – Kaunas: LFS Kauno skyrius, 2011. – 117 p.: iliustr. – ISBN 978-609-95146-5-9
 Lietuvos senamiesčiai, 1974–1985: fotoalbumas. – Kaunas: Lietuvos fotomenininkų sąjungos Kauno skyrius, 2011. – 223 p.: iliustr. – ISBN 978-609-95146-4-2
 Atrastas neatrastas Kauno rajonas: fotoalbumas / sud. Indrė Sekevičienė, fotogr. Romualdas Požerskis, Kęstutis Fedirka, Valdas Ruzgys. – Kaunas: Arx reklama, 2012. – 112 p.: iliustr. – ISBN 978-609-8081-04-6
 Mažasis Alfonsas: fotoalbumas. – Kaunas: Lietuvos fotomenininkų sąjungos Kauno skyrius, 2012. – 119 p.: iliustr. – ISBN 978-609-8099-01-0

Įvertinimas 
 1989 m. Lietuvos nusipelnęs meno veikėjas
 1990 m. Lietuvos nacionalinė kultūros ir meno premija 
 1994 m. Tarptautinės meninės fotografijos federacijos (FIAP) fotografo menininko (AFIAP) garbės vardas
 2004 m. Vienos universitete (Austrija) įteikta mecenato iš Hamburgo Alfredo Tėpferio premija, už Europos kultūros paveldo puoselėjimą ir saugojimą
 2005 m. ordino „Už nuopelnus Lietuvai“ Riterio kryžius 
 2006 m. „Auksinis nuopelnų kryžius“ (Lenkija), už nuopelnus plėtojant bendradarbiavimą
 2009 m. LR kultūros ministerijos Balio Buračo premija

Šaltiniai

Nuorodos 
 Virtuali darbų paroda 
 Romualdas Požerskis. Seni miestai, 2011-05-30
 Romualdas Požerskis: „Konjakui ir Fotografijai laikas suteikia subtilaus skonio“, 2012-03-05

Lietuvos nacionalinės kultūros ir meno premijos laureatai
Lietuvos fotografai menininkai
VDU dėstytojai